Na temelju članka 35. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) te članka 32. Statuta Općine Sveti Filip i Jakov („Službeni glasnik Općine Sveti Filip i Jakov“ broj 2/14 – pročišćeni tekst.. 6/14, 1/18, 1/20 i 2/21, 16/24) Općinsko vijeće Općine Sveti Filip i Jakov na 19. sjednici održanoj ----------2024. donosi

**O D L U K U**

**o isplati jednokratne prigodne novčane pomoći (božićnice) korisnicima Zajamčene minimalne naknade Hrvatskog zavoda za socijalni rad osobama i korisnicima Nacionalne naknade za starije osobe**

**PREDMET ODLUKE**

Članak 1.

Donosi se Odluka o isplati jednokratne prigodne novčane pomoći (božićnice) korisnicima Zajamčene minimalne naknade Hrvatskog zavoda za socijalni rad koji imaju prebivalište na području Općine Sveti Filip i Jakov i korisnicima Nacionalne naknade za starije osobe koji imaju prebivalište na području Općine Sveti Filip i Jakov.

**UVJETI ZA ISPLATU JEDNOKRATNE PRIGODNE NOVČANE POMOĆI**

Članak 2.

Pravo na jednokratnu prigodnu novčanu pomoć imaju osobe starije životne dobi i to žene s navršenih 60 godina života i muškarci s navršenih 65 godina života, koji ispunjavaju uvjete:

-da imaju prijavljeno prebivalište na području Općine Sveti Filip i Jakov,

-da su korisnici Zajamčene minimalne naknade Hrvatskog zavoda za socijalni rad ILI su korisnici Nacionalne naknade za starije osobe

-da nisu u radnom odnosu niti obavljaju samostalnu djelatnost.

Članak 3.

Pravo na jednokratnu prigodnu novčanu pomoć ne može se prenositi na drugu osobu niti nasljeđivati.

**IZNOSI JEDNOKRATNE PRIGODNE NOVČANE POMOĆI**

Članak 4.

Jednokratna prigodna novčana pomoć se isplaćuje u novcu, u iznosu od 40 EUR po osobi koja preda zahtjev s traženom dokumentacijom.

NAČIN ISPLATE

Članak 5.

Jednokratna prigodna novčana pomoć će se isplaćivati tijekom prosinca 2024. i siječnja 2025. godine na tekuće račune podnositelja zahtjeva.

Iznimno, podnositeljima zahtjeva koji nemaju tekuće račune jednokratna prigodna novčana pomoć će se isplatiti u gotovini.

**PODNOŠENJE ZAMOLBE ZA ISPLATU**

Članak 6.

**Korisnici Zajamčene minimalne naknade Hrvatskog zavoda za socijalni rad** trebaju podnijeti Jedinstvenom upravnom odjelu Općine Sveti Filip i Jakov zamolbu za isplatu, uz koju se prilaže:

* preslika Rješenja o zajamčenoj minimalnoj naknadi Hrvatskog zavoda za socijalni rad,
* preslika osobne iskaznicu
* broj tekućeg računa na koji će se izvršiti uplata
* potvrdu porezne uprave o visini dohotka i primitaka za prethodnu godinu.

**Korisnici Nacionalne naknade za starije osobe** trebaju podnijeti Jedinstvenom upravnom odjelu Općine Sveti Filip i Jakov zamolbu za isplatu, uz koju se prilaže:

* preslika Rješenja o zajamčenoj minimalnoj naknadi Hrvatskog zavoda za socijalni rad,
* preslika osobne iskaznicu
* broj tekućeg računa na koji će se izvršiti uplata
* potvrdu porezne uprave o visini dohotka i primitaka za prethodnu godinu.

Prilikom obrade podnesenih zahtjeva od podnositelja zahtjeva se može zatražiti dodatna dokumentacija kojom se dokazuju uvjeti iz ove Odluke.

**Zahtjevi se podnose do 15. siječnja 2025. godine.**

**ZAŠTITA OSOBNIH PODATAKA**

Članak 7.

Osobe koje žele ostvariti pravo na isplatu jednokratne prigodne novčane pomoć, trebaju dati privolu Općini Sveti Filip i Jakov za obradu osobnih podataka jer bez takve privole Općina ne smije obrađivati osobne podatke i isplata nije moguća.

Osobni podaci podnositelja zahtjeva prikupljaju se u svrhu isplate jednokratne prigodne novčane pomoći , te se u druge svrhe neće koristiti.

Općina Sveti Filip i Jakov kao voditelj obrade osobnih podataka jamči tajnost prikupljenih osobnih podataka.

Općina Sveti Filip i Jakov jamči da prikupljene osobne podatke neće koristiti u druge svrhe niti ih neosnovano davati na korištenje ili uvid trećim osobama.

Osobni podaci podnositelja zahtjeva prikupljeni radi isplate jednokratne prigodne novčane pomoći mogu se davati na uvid jedino Poreznoj upravi i Državnom uredu za reviziju te drugim državnim tijelima koja su zakonom ovlaštena za nadzor poslovanja Općine Sveti Filip i Jakov.

**ZAVRŠNA ODREDBA**

Članak 8.

Ova Odluka stupa na snagu prvog dana od dana objave u Službenom glasniku Općine Sveti Filip i Jakov.

KLASA: 551-01/24-01/----

URBROJ:

Sveti Filip i Jakov, ------------ 2024. godine

**OPĆINSKO VIJEĆE OPĆINE SVETI FILIP I JAKOV**

**Predsjednik Općinskog vijeća**

**Igor Pedisić**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazloženje**

Na temelju brojnih upita zainteresiranih stanovnika Općine, predlaže se povodom božićnih blagdana isplata jednokratne prigodne novčane pomoći socijalno najugroženijim kategorijama naših stanovnika koji nisu ostvarili uvjete za isplatu božićnice prema Odluci o isplati prigodnog dara (božićnice) umirovljenicima ( Službeni Glasnik Općine Sveti Filip i Jakov broj 19/24). Iz razloga održavanja sjednice Općinskog vijeća krajem prosinca, predlaže se stupanje odluke na snagu prvi dan nakon objave u Službenom Glasniku Općine Sveti Filip i Jakov.